Расстрэлы ў Сане (2013)

Расстрэлы ў Сане — два ўзброеныя напады невядомых баевікоў ля гасцініцы «Амстэрдам» і на вуліцы Хаўлян у Сане, сталіцы Емена, якія адбыліся 26 лістапада 2013 года. Ахвярамі атак сталі двое беларускіх ваенных спецыялістаў і еменскі паліцэйскі.

 Абстаноўка ў Емене  

У пачатку 2010-х гадоў урад Емена на чале з нацыяналістычнай партыяй Усеагульны народны кангрэс, дзе пераважна былі суніты, вёў узброеную барацьбу з шыіцкім рухам «Ансар Алах», больш вядомым як «хусіты». Трэцяй сілай канфлікту выступалі паўднёваеменскія сепаратысты і ісламарадыкальныя групоўкі.

 Беларускія спецыялісты  
Вядома, што як мінімум двое беларусаў у 2013 годзе накіраваны па дзяржаўнай лініі для падтрымкі еменскіх сілавікоў. Паводле афіцыйнай заявы беларускага боку, яны дзейнічалі пры ахове прэзідэнта, аднак, на думку ваеннага аналітыка Аляксандра Алесіна, галоўнай задачай з’яўлялася дапамога ў тэхнічным абслугоўванні танкаў Т-80БВ, закупленых Еменам у Беларусі ў 2010 годзеАлександр Алесин. Списанные в Беларуси танки воюют в Йемене  //  Naviny.by  (20 октября 2014). Гэтыя машыны неаднаразова выкарыстоўваліся ў баявых дзеянняхСписанные в Беларуси танки воюют в Йемене  //  Naviny.by, 20 октября 2014Несколько белорусских танков Т-80БВ потеряно в бою с повстанцами в Йемене  // TUT.BY, 21 января 2015.

Адным з спецыялістаў быў барысаўчанін Анатоль Мазынскі, малодшы брат вядомага беларускага тэатральнага рэжысёра Валерыя Мазынскага. Анатоль працаваў на 140-м рамонтным заводзе. У публікацыі 2012 года ваенная газета «Во славу Родины» назвала яго самым дасведчаным выпрабавальнікам адрамантаваных танкаў, які працаваў на заводзе з 1974 года. Як пісала выданне, «падчас гутаркі з выпрабавальнікамі высветлілася, што спецыялісты часта выязджаюць у замежныя камандзіроўкі з мэтай тэхнічнага абслугоўвання машын і дэманстрацыі магчымасцяў выпускаемых узораў прадукцыі»Борисовчанину Анатолю Мазынскому, расстрелянному в Йемене, до пенсии оставался год // Govorim.by, 5 декабря 2013.

 Расстрэлы 
У 09:15 раніцы 26 лістапада 2013 года пры выхадзе з гатэля «Амстэрдам» у цэнтры Саны беларусы трапілі пад агонь баевікоў, якія пад’ехалі да будынка на матацыкле. Зламыснікі былі ўзброены пісталетам альбо аўтаматам з глушыцелем. Адзін з замежнікаў, Мазынскі, памёр на месцы, а другі, чыя асоба невядома, атрымаў цяжкае раненне. Дзве гадзіны пасля нападу матацыклісты (як мяркуецца, тыя ж, што стралялі ля гасцініцы) на вуліцы Хаўлян забілі афіцэра паліцыі Ахмеда аль-Джаадары. 27 лістапада стала вядома, што другі пацярпелы беларус памёр ад ран у бальніцыМВД Йемена подтвердило убийство двух военных советников из Белоруссии // Рамблер, 27 ноября 2013Расстрелянные в Йемене белорусы работали по официальным контрактам // РИА Новости, 27 ноября 2013.

Першапачаткова ў СМІ паведамлялася, што ахвярамі атакі ля гатэля сталі расіяне. Аднак прэс-аташэ расійскага пасольства ў Емене Мікалай Лягушын назваў пацярпелымі беларусамі, аспрэчыўшы інфармацыю аб грамадзянах Расіі. З яго слоў, яны дзейнічалі ў краіне па прыватным кантракце, а дыпмісія аказала ўсю неабходную дапамогу пацярпелым. Прадстаўнік МЗС Емена палкоўнік Махамед аль-Маўры заявіў, што замежнікі з’яўляюцца ваеннымі спецыялістамі. У сваю чаргу, як паведаміла намеснік начальніка ўпраўлення інфармацыі МЗС Беларусі Марыя Ваньшына, беларускі бок пачаў праверку дадзенай інфармацыі. Неўзабаве афіцыйны прадстаўнік МЗС Андрэй СавіныхДва белоруса стали жертвами нападения в Йемене: один убит, второй в критическом состоянии  // TUT.BY, 26 ноября 2013 і кіраўнік Дзяржкамваенпрама Сяргей ГурулёўВоенные, которые пострадали в Йемене, работали по белорусскому контракту  // TUT.BY, 27 ноября 2013 пацвердзілі, што ахвярамі атакі сталі беларусы, накіраваныя па дзяржаўнай лініі для падтрымкі еменскіх сілавікоў. Консульскія службы звязваліся з еменскімі ўладамі і расійскім пасольствам у гэтай краіне для ўдакладнення абставінаў здарэння і аказання неабходнай дапамогі.

 Адказнасць 
Ніводная тэрарыстычная групоўка не ўзяла на сябе адказнасць за атаку. Еменскія СМІ меркавалі, што напад стаў адказам «Аль-Каіды», бо двума днямі раней урадавая авіяцыя знішчыла 12 членаў тэрарыстычнай сеткіПосле обстрела белорусов в Йемене боевики совершили новое убийство // РБК, 26 ноября 2013.

 Гл. таксама 
  (5 снежня)

 Зноскі 

 Спасылкі 
 Mohammed Ghobari. Gunmen kill two Belarus military instructors in Yemen // Reuters (NOVEMBER 26, 2013).

Катэгорыя:Падзеі 26 лістапада
Катэгорыя:Лістапад 2013 года
Катэгорыя:Тэрарыстычныя акты 2013 года
Катэгорыя:Тэрарыстычныя акты, здзейсненыя ў Емене
Катэгорыя:Еменскі крызіс